Ryan Bennett

Ryan Bennett (sündinud 6. märtsil 1990 Graysis) on Inglismaa jalgpallur, kes mängib keskkaitsjana Inglismaa esiliiga klubis Swansea City.

Ta alustas klubikarjääri 2007. aastal Grimsby Townis. Ta mängis klubi põhimeeskonnas neljal hooajal Inglismaa tugevuselt neljandas liigas. 2009. aastal valiti ta Grimsby Towni aasta mängijaks.

2009. aasta oktoobris suundus ta laenule esiliiga klubisse Peterborough United. 2010. aasta jaanuaris sõlmis ta klubiga püsiva lepingu.

2012. aasta jaanuaris alustas Bennett esmakordselt mängimist Inglismaa kõrgliigas, sõlmides lepingu Norwich Cityga. 20. aprillil 2013 lõi ta mängus Readingu vastu oma esimese värava Inglismaa kõrgliigas. Norwich Citys mängis Bennett kokku kuuel hooajal, millest neljal hooajal Premier League'is.

2017. aasta mais sõlmis ta kolmeaastase lepingu Wolverhampton Wanderersiga. Hooajal 2017–18 tuli Wolverhampton Wanderers Inglismaa esiliiga võitjaks ja tõusis Premier League'i. 2018. aasta detsembris pikendas Bennett lepingut klubiga kuni 2021. aasta juunini."Ryan Bennett agrees new contract at Wolves". sportsmole.co.uk. 14.12.2018. Vaadatud 7.2.2019 19. jaanuaril 2019 lõi ta Premier League'is esimese värava Wolverhampton Wanderersi särgis – see oli pärast 2012. aastast Premier League'is esimene Wolverhampton Wanderersi värav, mille lõi Inglismaa jalgpallur."Wolves vs Leicester: Diogo Jota hat-trick caps seven-goal thriller as injury-time winner seals incredible win". The Independent. 19.1.2019. Vaadatud 7.2.2019 Hooaja 2019–20 teises pooles oli Bennett laenul Leicester Citys.

2020. aasta oktoobris sõlmis ta lepingu Swansea Cityga."Swansea City seal signing of Ryan Bennett". Swansea City. 16.10. 2020. Vaadatud 1.2.2022

 Saavutused 
Wolverhampton Wanderers
EFL Championship: 2017–18

 Viited 

 Välislingid 

Kategooria:Inglismaa jalgpallurid
Kategooria:Norwich City FC jalgpallurid
Kategooria:Wolverhampton Wanderers FC mängijad
Kategooria:Leicester City FC mängijad
Kategooria:Swansea City AFC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Sündinud 1990